Le jardin
A liliomok szórják dús aranyjuk,
hull száraikról a hervadt kehely
s ahol a bükk mered az égre fel
egy elmaradt, szomorgó vadgalamb búg.

A napraforgón halványul a pompa, 
tányérja száraz lett és fekete, 
beszél a kertben a szél éneke 
s zizegve zúg a holt levélcsomókba.

A bús fagyal sápadt, tejszínű szirma 
havas pihékbe kezd szállongani 
s mint vérszinű selyemnek rongyai 
hevernek a rózsák is elviritva.
Versek